Diari Oficial de la Generalitat Valenciana


Sumari del DOGV 6489, del 28-03-2011 (2011/3361)

RESOLUCIÓ de 21 de març de 2011, de la Direcció General de l'Institut Valencià de la Joventut.Generalitat Jove de la Conselleria de Benestar Social, per la qual s'autoritza la unitat registral telemàtica de l'Institut Valencià de la Joventut.Generalitat Jove i la seua posada en marxa amb la presentació telemàtica del compromís d'adhesió de persones físiques o jurídiques a la xarxa del Carnet Jove (IVAJ.GVA JOVE).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6489

Data del DOGV
:   28-03-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3361


Data del document
:   21-03-2011

Organisme emissor
:   Institut Valencià de la Joventut

Tipus de document
:   Resolució

Descriptors 

:   * jove
    * registre de documents
    * relació administració-administrat
    * legislació
    * telemàtica

RESOLUCIÓ de 21 de març de 2011, de la Direcció General de l'Institut Valencià de la Joventut.Generalitat Jove de la Conselleria de Benestar Social, per la qual s'autoritza la unitat registral telemàtica de l'Institut Valencià de la Joventut.Generalitat Jove i la seua posada en marxa amb la presentació telemàtica del compromís d'adhesió de persones físiques o jurídiques a la xarxa del Carnet Jove (IVAJ.GVA JOVE). [2011/3361]  
Per mitjà de la Llei 11/2007, de 22 de juny, d'Accés Electrònic dels Ciutadans als Serveis Públics, i la Llei 3/2010, de 5 de maig, de la Generalitat, d'Administració Electrònica de la Comunitat Valenciana, es reconeix el dret dels ciutadans i ciutadanes a relacionar-se electrònicament amb les administracions públiques de la Comunitat per a accedir als serveis públics i en la tramitació dels procediments administratius.  
  
El Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i de regulació de les notificacions telemàtiques de la Generalitat Valenciana, en la seua disposició addicional primera estableix que correspon a les subsecretaries de cada conselleria, a les entitats autònomes i a les entitats de dret públic de la Generalitat, autoritzar l'entrada en funcionament de les unitats registrals telemàtiques que en depenen, per a la tramitació de procediments per via telemàtica, amb un informe previ preceptiu de la Secretaria Autonòmica de Telecomunicacions i Societat de la Informació. En desplegament de l'article 3.3 del decret esmentat, la Resolució de 15 d'abril de 2004, de la Secretaria Autonòmica de Telecomunicacions i Societat de la Informació, estableix les mesures tècniques i organitzatives necessàries que, amb caràcter general, hauran de reunir les unitats registrals telemàtiques i tots els procediments administratius perquè siguen susceptibles de tramitació telemàtica a través del Registre Telemàtic de la Generalitat.  
En aplicació de les dites disposicions, l'Institut València de la Joventut.Generalitat Jove ha efectuat els tràmits necessaris per a l'entrada en funcionament de la unitat registral telemàtica d'este organisme, i també per a la seua posada en marxa, i ha habilitat la possibilitat de la presentació telemàtica, per part dels ciutadans, de la documentació relacionada amb el procediment administratiu per a adquirir la condició d'entitat adherida a la xarxa de Carnet Jove, que regula l'Ordre 17/2010, de 14 de juliol, de la Conselleria de Benestar Social.  
  
Per a això, se n'ha demanat el preceptiu informe de la Direcció General de Modernització, en el qual es constata el compliment dels tràmits preceptius relacionats amb la sol·licitud de certificats d'aplicacions i servidors i informes preceptius, que han resultat favorables.  
  
En virtut de tot això, i per a l'adequat compliment de les normes esmentades, esta Direcció General resol:  
  
Primer  
Autoritzar l'entrada en funcionament de la Unitat Registral Telemàtica de l'Institut Valencià de la Joventut.Generalitat Jove, la qual podrà ser utilitzada per qualsevol procediment telemàtic que d'ara endavant dispose l'Institut Valencià de la Joventut.Generalitat Jove.  
  
Segon  
D'acord amb els apartats anteriors, i tenint en compte el que preveu l'Ordre 17/2010, de 14 de juliol, de la Conselleria de Benestar Social, les persones que disposen d'un DNI amb certificat electrònic, o de signatura electrònica de l'Autoritat de Certificació de la Comunitat Valenciana, podran presentar per via telemàtica la sol·licitud del compromís d'adhesió de persones físiques o jurídiques a la xarxa de Carnet Jove, a través del lloc web .  
  
Contra la present resolució, que posa fi a la via administrativa, podrà interposar-se recurs contenciós administratiu davant dels Jutjats Contenciosos Administratius de València, en el termini de dos mesos comptadors a partir de l'endemà de la seua notificació, tal com preveuen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que la persona interessada puga interposar qualsevol altre recurs que considere oportú.  
  
València, 21 de març de 2011.- El director general de l'IVAJ.GVA JOVE: Adrián Ballester Espinosa.